b"\n_START_ARTICLE_\nTyson Chandler\n_START_SECTION_\nPersonlig informasjon\n_START_PARAGRAPH_\nI 2005 giftet Tyson Chandler seg med kj\xc3\xa6resten, Kimberly. I mai et \xc3\xa5r senere fikk de sin f\xc3\xb8rste datter som de kalte Sacha._NEWLINE_Chandler har sitt eget st\xc3\xb8tteprogram for flomofrene i New Orleans som kalles \xc2\xabRebound to Rebound\xc2\xbb som g\xc3\xa5r ut p\xc3\xa5 at han gir 10 $ til veldedighet per retur han tar for New Orleans. I fjor tok han 904 returer, han ga 9040 $ til flomofrene. Noe som tilsvarer ca. 55 000 kroner.\n_START_SECTION_\nLos Angeles Clippers\n_START_PARAGRAPH_\nTyson Chandler ble valgt av Los Angeles Clippers i andre opptaksrunde i 2001. Rett etterp\xc3\xa5 ble Chandler byttet bort, sammen med Brian Skinner, mot Elton Brand. Dermed havnet Tyson Chandler sammen med sin gamle lagkamerat fra highschool, Eddy Curry, i Chicago Bulls.\n_START_SECTION_\nChicago Bulls\n_START_PARAGRAPH_\nTyson Chandler hadde fort vokst til \xc3\xa5 bli en anerkjent spiller i NBA. I starten syntes han det var b\xc3\xa5de vanskelig og t\xc3\xb8ft \xc3\xa5 fylle Elton Brands plass, men det skulle vise seg at Chandler var et stort talent. Tyson Chandler spilte totalt 5 sesonger for klubben og viste seg \xc3\xa5 v\xc3\xa6re ett sv\xc3\xa6rt godt kj\xc3\xb8p av Chicago Bulls.\n_START_SECTION_\nNew Orleans Hornets\n_START_PARAGRAPH_\nI juli 2006 ble Chicago Bulls og New Orleans Hornets enige om en avtale som innebar at Chandler ble solgt. Chandler var selv veldig optimistisk vedr\xc3\xb8rende overgangen. Han mente han hadde noe \xc3\xa5 gi laget, og at han kunne hjelpe New Orleans Hornets med \xc3\xa5 komme seg til NBA sluttspillet. Chandler ga ogs\xc3\xa5 uttrykk for at det var en enorm mulighet for enhver basketballspiller \xc3\xa5 spille med en gjeng kommende talenter. S\xc3\xa6rlig var Chandler optimistisk ved New Orleans Hornets' nye Point Guard, Chris Paul, som senere viste seg \xc3\xa5 v\xc3\xa6re et stort talent.\n_START_SECTION_\nCharlotte Bobcats\n_START_PARAGRAPH_\nI 2009-2010-sesongen spilte han for Charlotte Bobcats. Han ble byttet mot Emeka Okafor.\n_START_SECTION_\nDallas Mavericks\n_START_PARAGRAPH_\nChandler var en viktig defensiv brikke for et Dallas Mavericks lag som av mange ble sett p\xc3\xa5 som for veike til \xc3\xa5 g\xc3\xa5 hele veien. Dallas overrasket de fleste da de tok seg helt til finalen. Enda flere ble overrasket da Dallas slo favorittene Miami Heat 4-2.\n_START_SECTION_\nNew York Knicks\n_START_PARAGRAPH_\nChandler stod uten kontrakt etter sesongen 2010/11. Dallas\xc2\xb4 eier, Mark Cuban, prioriterte \xc3\xb8konomisk tilbakeholdenhet fremfor \xc3\xa5 signere spillerne som hjalp Dallas \xc3\xa5 vinne tittelen i 2011. Tyson Chandler signerte en 4-\xc3\xa5rskontrakt med New York Knicks verdt 58 $ dollar. V\xc3\xa5ren 2012 ble Chandler k\xc3\xa5ret til NBAs beste defensive spiller sesongen 2011/12. _NEWLINE_Han var ogs\xc3\xa5 med p\xc3\xa5 USAs landslag og var med \xc3\xa5 vinne VM-gull (2010)."